[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 8.11.2006

KOM(2006) 677 endelig

2006/0226 (CNS)

Forslag til

RÅDETS FORORDNING

om tilpasning af forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere, forordning (EF) nr. 318/2006 om den fælles markedsordning for sukker og forordning (EF) nr. 320/2006 om en midlertidig ordning for omstrukturering af sukkerindustrien i Fællesskabet som følge af Bulgariens og Rumæniens tiltrædelse af EU

(forelagt af Kommissionen)

BEGRUNDELSE

1. Baggrund

- Begrundelse og formål

Den 20. februar 2006 vedtog Rådet nye forordninger om den fælles markedsordning for sukker[1]. Der er i disse forordninger ikke taget hensyn til resultaterne af tiltrædelsesforhandlingerne. Derfor må de nye sukkerforordninger tilpasses inden tiltrædelsen for at sikre, at de er forenelige med tiltrædelsesakten.

Dertil kommer, at visse bestemmelser om frø i Rådets forordning (EF) nr. 1782/2003 er blevet håndhævet fra produktionsåret 2005/06, og de bør tilpasses for at tage hensyn til Bulgarien og Rumænien.

På sukkerområdet er der mere specifikt behov for at:

- indføje Bulgarien og Rumænien på listen over lande, som drager fordel af ordningen med produktionskvoter for sukker, isoglucose og inulinsirup og af de traditionelle behov for forsyning med råsukker til raffinering

- indføre bestemmelser om direkte betalinger for Bulgarien og Rumænien

- tilpasse nærmere bestemte datoer i de ovennævnte forordninger om sukker således, at Bulgarien og Rumænien kan deltage i den fælles markedsordning.

For så vidt angår frø, er det nødvendigt at tilføje Bulgarien og Rumænien på listen over lande, der er omfattet af frøstøtte og som følge heraf tilpasse bilag XIa i Rådets forordning (EF) nr. 1782/2003.

- Generel baggrund

Bulgarien og Rumænien forventes at ville tilslutte sig EU den 1. januar 2007. Det er derfor nødvendigt at fastsætte alle retsforskrifter, som vil finde anvendelse for begge lande.

- Overensstemmelse med andre EU-politikker og -mål

Ikke relevant.

2. HØRING AF INTERESSEREDE PARTER OG KONSEKVENSANALYSE

- Høring af interesserede parter

I overensstemmelse med interimsproceduren for Bulgarien og Rumænien tilrettelagde GD for Landbrug møder med begge lande for at oplyse dem uofficielt om GD for Landbrugs forslag og indhente deres bemærkninger hertil.

- Konsekvensanalyse

Ikke relevant. Forslaget er ikke undergivet noget krav om en konsekvensanalyse, idet det ikke er omfattet af Kommissionens lovgivnings- og arbejdsprogram.

3. Den horisontale markedsordnings retlige aspekter og væsentligste kendetegn

- Retsgrundlag

Artikel 4, stk. 3, i traktaten om Bulgariens og Rumæniens tiltrædelseArtikel 20, bilag IV, til akten om Bulgariens og Rumæniens tiltrædelse

- Forslagets indhold

Ovenfor findes en beskrivelse af forslagene i rådsforordningen:

SUKKER

Indførelse af direkte betalinger

Den direkte sukkerbetaling bør indføres i Bulgarien og Rumænien efter den samme plan for stigninger som for andre afgrøder, dvs. ti år fra 2007 med et niveau på 25 % af de direkte betalinger, som på dette tidspunkt gælder i EU-15. Til fastsættelse af den direkte sukkerbetaling er der anvendt samme beregningsmetode som for EU-25. Bulgarien og Rumænien bør også tilbydes mulighed for at anvende den særskilte sukkerbetaling, der blev tilbudt de nye medlemsstater, som anvender den generelle arealbetalingsordning.

Tilpasning af markedsforanstaltningerne

- Bulgarien og Rumænien bør optages på listen over nationale og regionale kvoter med de tilsvarende kvoter for sukker og isoglucose

- Bulgarien og Rumænien bør føjes til listen over lande, der drager fordel af ordningen med raffineringsindustriens traditionelle forsyningsbehov

- visse data i sukkerforordningerne bør tilpasses til de særlige vilkår i Bulgarien og Rumænien.

FRØ

Bulgarien og Rumænien bør tilbydes mulighed for at koble frøstøtten i forbindelse med anvendelsen af enkeltbetalingsordningen, og de bør følgelig føjes til den relevante tabel om frøstøtte.

- Subsidiaritetsprincippet

Ikke relevant. Bulgarien og Rumænien er endnu ikke medlemsstater.

- Reguleringsmiddel/-form

Foreslået retsakt: en rådsforordning om ændring af tre rådsforordninger.

4. BUDGETMÆSSIGE VIRKNINGER

Forslagene har finansielle virkninger for EU-budgettet.

- på udgiftssiden medfører den gradvise indførelse af direkte sukkerbetalinger, jf. Rådets forordning (EF) nr. 319/2006, yderligere udgifter fra 2,014 mio. EUR i budgetåret 2008 til 10,543 mio. EUR i budgetåret 2017 og efterfølgende år)

- på indtægtssiden vil begge lande skulle betale produktionsafgift i sukkersektoren, jf. artikel 16 i Rådets forordning (EF) nr. 318/2006 fra produktionsåret 2007/08 (forventet samlet beløb: 1,841 mio. EUR pr. år) samt betale den midlertidige omstruktureringsafgift, jf. artikel 11 i Rådets forordning (EF) nr. 320/2006 (forventet samlet beløb: 16 mio. EUR i budgetåret 2008, 21,1 mio. EUR i budgetåret 2009 og 6,9 mio. EUR i budgetåret 2010)

2006/0226 (CNS)

Forslag til

RÅDETS FORORDNING

om tilpasning af forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere, forordning (EF) nr. 318/2006 om den fælles markedsordning for sukker og forordning (EF) nr. 320/2006 om en midlertidig ordning for omstrukturering af sukkerindustrien i Fællesskabet som følge af Bulgariens og Rumæniens tiltrædelse af EU

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til traktaten om Bulgariens og Rumæniens tiltrædelse, særlig artikel 4, stk. 3,

under henvisning til akten om Bulgariens og Rumæniens tiltrædelse, især artikel 41, andet afsnit, og artikel 20 sammenholdt med bilag IV hertil,

under henvisning til forslag fra Kommissionen,

under henvisning til udtalelse fra Europa-Parlamentet[2], og

ud fra følgende betragtninger:

1. Rådets forordning (EF) nr. 1782/2003[3] er ændret ved forordning (EF) nr. 583/2004[4], hvor der bl.a. er indført bestemmelser for frø efter produktionsåret 2005/06, og ved forordning (EF) nr. 319/2006[5], hvorved der er indført ordninger for direkte støtte til landbrugere i sukkersektoren. Ved Rådets forordning (EF) nr. 318/2006[6] er der indført almindelige bestemmelser for den fælles markedsordning for sukker fra produktionsåret 2006/07.

2. De almindelige bestemmelser og foranstaltninger bør tilpasses, så de kan gennemføres i Bulgarien og Rumænien fra disse landes tiltrædelse af Den Europæiske Union.

3. For at Bulgarien og Rumænien kan drage fordel af støtteforanstaltningerne i sukkersektoren, jf. forordning (EF) nr. 1782/2003 ændret ved forordning (EF) nr. 319/2006, bør Bulgariens og Rumæniens nationale lofter tilpasses, så der tages højde for det yderligere støttebeløb. For at give Bulgarien og Rumænien mulighed for at tildele den direkte sukkerbetaling i form af en særskilt direkte betaling, bør de nationale lofter over referencebeløbene for sukker ændres.

4. Ved forordning (EF) nr. 1782/2003, ændret ved forordning (EF) nr. 583/2004, er der indført lofter over støtte til frø for de medlemsstater, der tiltrådte EU i 2004. Bulgarien og Rumænien bør føjes til listen over lande, der er omfattet af denne foranstaltning.

5. Ved forordning (EF) nr. 318/2006 fastsættes en ordning med produktionskvoter for sukker, isoglucose og inulinsirup samt et traditionelt forsyningsbehov for sukker til raffinering. Med henblik på at anvende disse ordninger i Bulgarien og Rumænien bør begge lande føjes til listen over lande, der drager fordel af disse foranstaltninger, og deraf følgende tilpasninger bør foretages, så der tages højde for de særlige vilkår i Bulgarien og Rumænien.

6. Der er behov for at tilpasse Rådets forordning (EF) nr. 320/2006[7] for at give de erhvervsdrivende i Bulgarien og Rumænien mulighed for at deltage i omstruktureringsordningen.

7. Forordning (EF) nr. 1782/2003, (EF) nr. 318/2006 og (EF) nr. 320/2006 bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 1782/2003 foretages følgende ændringer:

1) I artikel 71c indsættes som stk. 2:

"For Bulgarien og Rumænien gælder planen for stigninger, jf. artikel 143a, for sukker og cikorie."

2) I artikel 143ba foretages følgende ændringer:

a) Stk. 1 affattes således:

"1. Uanset artikel 143b kan de nye medlemsstater, som anvender den generelle arealbetalingsordning, senest den 30. april 2006 beslutte for årene 2006, 2007 og 2008 at yde en særskilt sukkerbetaling til de landbrugere, der er støtteberettigede i henhold til den generelle arealbetalingsordning. Den ydes for en repræsentativ periode, der kan variere for de enkelte produkter, på et eller flere af produktionsårene 2004/05, 2005/06 og 2006/07, som medlemsstaterne fastlægger inden den 30. april 2006 på grundlag af objektive og ikke-diskriminerende kriterier som f.eks.:

- de mængder sukkerroer, sukkerrør eller cikorie, der er omfattet af leveringskontrakter indgået i overensstemmelse med artikel 19 i forordning (EF) nr. 1260/2001 eller artikel 6 i forordning (EF) nr. 318/2006 alt efter tilfældet

- de mængder sukker eller inulinsirup, der fremstilles i overensstemmelse med forordning (EF) nr. 1260/2001 eller forordning (EF) nr. 318/2006 alt efter tilfældet

- det gennemsnitlige antal hektar med sukkerroer, sukkerrør eller cikorie, som anvendes til fremstilling af sukker eller inulinsirup, og som er omfattet af leveringskontrakter indgået i overensstemmelse med artikel 19 i forordning (EF) nr. 1260/2001 eller artikel 6 i forordning (EF) nr. 318/2006 alt efter tilfældet.

Hvis den repræsentative periode omfatter produktionsåret 2006/07, erstattes dette produktionsår dog med produktionsåret 2005/06 for landbrugere, som er berørt af et afkald på kvoten i produktionsåret 2006/07 som omhandlet i artikel 3 i forordning (EF) nr. 320/2006.

Hvad angår Bulgarien og Rumænien:

a) datoen den 30. april 2006, der er omhandlet i første afsnit, fastsættes til den 15. februar 2007

b) den særskilte sukkerbetaling kan ydes for årene 2007 til 2011

c) den repræsentative periode, der er omhandlet i første afsnit, kan variere for de enkelte produkter, på et eller flere af produktionsårene 2004/05, 2005/06, 2006/07 og 2007/08

d) Hvis den repræsentative periode omfatter produktionsåret 2007/08, erstattes dette produktionsår dog med produktionsåret 2006/07 for landbrugere, som er berørt af et afkald på kvoten i produktionsåret 2007/08 som omhandlet i artikel 3 i forordning (EF) nr. 320/2006."

b) I stk. 3 indsættes følgende afsnit:

"For Bulgariens og Rumæniens vedkommende fastsættes datoen den 31. marts 2006, der er omhandlet i første afsnit, til den 15. februar 2007."

3) Bilag VII, VIIIa og XIa ændres i overensstemmelse med bilag I til nærværende forordning.

Artikel 2

I forordning (EF) nr. 318/2006 foretages følgende ændringer:

1) I artikel 7, stk. 2, tilføjes følgende afsnit:

"Ved anvendelsen af dette stykke fastsættes produktionsåret for Bulgariens og Rumæniens vedkommende til året 2006/07."

2) Artikel 9, stk. 1, affattes således:

"1. I produktionsåret 2006/07 tilføjes der en isoglucosekvote på 100 000 t til den samlede isoglucosekvote i bilag III. I hvert af produktionsårene 2007/08 og 2008/09 tilføjes der en yderligere isoglucosekvote på 100 000 t til kvoten for det foregående produktionsår. Denne tilføjelse berører ikke Bulgarien og Rumænien.

I hvert af produktionsårene 2007/08 og 2008/09 tilføjes der en yderligere isoglucosekvote på 11 045 t for Bulgarien og 1 966 t for Rumænien til kvoten for det foregående produktionsår.

Medlemsstaterne tildeler de supplerende kvoter til virksomheder proportionalt med den isoglucosekvote, der er tildelt efter artikel 7, stk. 2."

3) Artikel 29, stk. 1, affattes således:

"1. Uanset artikel 19, stk. 1, fastsættes det traditionelle behov for forsyning med sukker til raffinering i EF til 2 324 735 t pr. produktionsår udtrykt i hvidt sukker.

I produktionsårene 2006/07, 2007/08 og 2008/09 fordeles det traditionelle forsyningsbehov således:

- 198 748 t for Bulgarien

- 296 627 t for Frankrig

- 291 633 t for Portugal

- 329 636 t for Rumænien

- 19 585 t for Slovenien

- 59 925 t for Finland

- 1 128 581 t for Det Forenede Kongerige."

4) Bilag III affattes som angivet i bilag II til nærværende forordning.

Artikel 3

Indledningen til artikel 3, stk. 1, første afsnit, i forordning (EF) nr. 320/2006 affattes således:

"En virksomhed, der producerer sukker, isoglucose eller inulinsirup, og som har fået tildelt en kvote inden den 1. juli 2006 – eller inden den 31. januar 2007 for Bulgariens og Rumæniens vedkommende – er berettiget til omstruktureringsstøtte pr. ton kvote, den har givet afkald på, forudsat at den i et af produktionsårene 2006/07, 2007/08, 2008/09 eller 2009/10:"

Artikel 4

Denne forordning træder i kraft under forudsætning af og på datoen for, at traktaten om Bulgariens og Rumæniens tiltrædelse træder i kraft.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG I

I bilagene til forordning (EF) nr. 1782/2003 foretages følgende ændringer:

1) I punkt K. 2, i bilag VII erstattes tabel 1 af følgende:

" Tabel 1 Lofter for de beløb, der skal indregnes i landbrugerens referencebeløb

(i 1000 EUR)

Medlemsstat | 2006 | 2007 | 2008 | 2009 og følgende år |

Belgien | 47 429 | 60 968 | 74 508 | 81 752 |

Tjekkiet | 27 851 | 34 319 | 40 786 | 44 245 |

Danmark | 19 314 | 25 296 | 31 278 | 34 478 |

Tyskland | 154 974 | 203 607 | 252 240 | 278 254 |

Grækenland | 17 941 | 22 455 | 26 969 | 29 384 |

Spanien | 60 272 | 74 447 | 88 621 | 96 203 |

Frankrig | 152 441 | 199 709 | 246 976 | 272 259 |

Ungarn | 26 105 | 31 986 | 37 865 | 41 010 |

Irland | 11 259 | 14 092 | 16 925 | 18 441 |

Italien | 79 862 | 102 006 | 124 149 | 135 994 |

Letland | 4 219 | 5 164 | 6 110 | 6 616 |

Litauen | 6 547 | 8 012 | 9 476 | 10 260 |

Nederlandene | 41 743 | 54 272 | 66 803 | 73 504 |

Østrig | 18 971 | 24 487 | 30 004 | 32 955 |

Polen | 99 135 | 122 906 | 146 677 | 159 392 |

Portugal | 3 940 | 4 931 | 5 922 | 6 452 |

Slovakiet | 11 813 | 14 762 | 17 712 | 19 289 |

Slovenien | 2 284 | 2 858 | 3 433 | 3 740 |

Finland | 8 255 | 10 332 | 12 409 | 13 520 |

Sverige | 20 809 | 26 045 | 31 281 | 34 082 |

Det Forenede Kongerige | 64 340 | 80 528 | 96 717 | 105 376 |

(i 1000 EUR)

Belgien | 819 812 | 85 694 | 0 |

Bulgarien | 4 752 | 67 108 | – |

Tjekkiet | 454862 | – | – |

Danmark | 420 746 | – | – |

Tyskland | 3 655 456 | 42 360 | – |

Grækenland | 317 502 | 15 433 | – |

Spanien | 903 843 | 98 845 | – |

Frankrig (hovedlandet) | 3 552 221 | 23 755 | 0 |

De franske oversøiske departementer | 480 245 | – | – |

Irland | 0 | – | – |

Italien | 778 706 | 24 301 | – |

Letland | 66505 | – | – |

Litauen | 103 010 | – | – |

Ungarn | 401 684 | 164 736 | – |

Nederlandene | 864 560 | 10 891 | 0 |

Østrig | 387 326 | – | – |

Polen | 1 671 926 | 32 056 | – |

Portugal (hovedlandet) | 34 500 | 11 870 | – |

Den selvstyrende Azorerne | 9 953 | – | – |

Rumænien | 109 164 | 11 947 | – |

Slovakiet | 207 432 | 50 928 | – |

Slovenien | 52 973 | – | – |

Finland | 146 087 | 14 210 | – |

Sverige | 325 700 | – | – |

Det Forenede Kongerige | 1 138 627 | 32 602 | – |

I alt | 16 907 591 | 686 736 | 0 |

FINANSIERINGSOVERSIGT |

1. | BUDGETPOST (ifølge 2007- nomenklaturen): 05 03 01 117 680 | BEVILLINGER FBF 2007 30 709 mio. EUR pm pm |

2. | FORANSTALTNINGENS BETEGNELSE: Rådets forordning om tilpasning af forordning (EF) nr. 318/2006 om den fælles markedsordning for sukker, forordning (EF) nr. 320/2006 om en midlertidig ordning for omstrukturering af sukkerindustrien i Fællesskabet og forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere, som følge af Republikken Bulgariens og Rumæniens tiltrædelse af EU |

3. | RETSGRUNDLAG: Artikel 4, stk. 3, i traktaten om Bulgariens og Rumæniens tiltrædelse Artikel 20, sammenholdt med bilag IV, til akten om Bulgariens og Rumæniens tiltrædelse |

4. | FORANSTALTNINGENS FORMÅL: Efter sukkerreformen af 2006 er det formålet med dette forslag at: – indføje Bulgarien og Rumænien på listen over lande, som drager fordel af ordningen med produktionskvoter for sukker, isoglucose og inulinsirup og af de traditionelle behov for forsyning med råsukker til raffinering – indføre bestemmelser om direkte betalinger for Bulgarien og Rumænien – tilpasse nærmere bestemte datoer i de ovennævnte forordninger om sukker således, at Bulgarien og Rumænien kan deltage i den fælles markedsordning. |

5. | FINANSIELLE VIRKNINGER | 12-MÅNEDERS PERIODE (mio. EUR) | REGNSKABSÅR 2007 (mio. EUR) | REGNSKABSÅR 2008 (mio. EUR) |

5.0 | UDGIFTER, SOM AFHOLDES – OVER EU-BUDGETTET (RESTITUTIONER / INTERVENTIONER) – OVER NATIONALE BUDGETTER – AF ANDRE | pm | – | 2,014 |

5.1 | INDTÆGTER – EU's EGNE INDTÆGTER (AFGIFTER/TOLD) – FORMÅLSBESTEMTE INDTÆGTER – DEN MIDLERTIDIGE OMSTRUKTURERINGSAFGIFT – NATIONALE KILDER | – | – | 1,841 16 |

2009 | 2010 | 2011 | 2012 |

5.0.1 | UDGIFTSOVERSLAG | 2,902 | 3,690 | 4,217 | 5,271 |

5.1.1 | INDTÆGTSOVERSLAG | 22,941 | 8,741 | 1,841 | 1,841 |

5.2 | BEREGNINGSMÅDE: Se bilag |

6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? | JA NEJ |

6.1 | ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET? | JA NEJ |

6.2 | ER ET TILLÆGSBUDGET NØDVENDIGT? | JA NEJ |

6.3 | BEVILLINGER TIL OPFØRSEL PÅ KOMMENDE BUDGETTER? | JA NEJ |

BEMÆRKNINGER: Se bilag |

Bilag

Direkte betalinger :

Ved beregningen af niveauet for direkte betalinger er følgende principper anvendt:

- der anvendes samme beregningsmetode, som blev benyttet under sukkerreformen

- der anvendes indfasning; niveauet for direkte betalinger vil fortsat stige op til 6,326 mio. EUR i budgetåret 2013, 7,380 mio. EUR i 2014, 8,434 mio. EUR i 2015, 9,489 mio. EUR i 2016 og 10,543 mio. i 2017 og efterfølgende år.

Indtægter :

1) Produktionsafgiften, jf. artikel 16 i Rådets forordning (EF) nr. 318/2006 (12,00 EUR/t kvotesukker og kvoteinulinsirup; 6 EUR/t for isoglucose), multipliceres med de kvoter, som er tildelt rumænske og bulgarske virksomheder

(4 752 + 109 164) x 12 + (67 108 + 11 947) x 6 = 1,841 mio. EUR hvert år

2) Den midlertidige omstruktureringsafgift, jf. artikel 11 i Rådets forordning (EF) nr. 320/2006, multipliceres med de kvoter, som er tildelt rumænske og bulgarske virksomheder

Produktionsåret 2007/08: (4 752 + 109 164) x 173,8 + (67 108 + 11 947) x 86,9 = 26 668 480 EUR.

Betaling 60 % i marts 2008 => 16 mio. EUR på budgettet for 2008

Betaling 40 % i november 2008 => 10,7 mio. EUR på budgettet for 2009

Produktionsåret 2008/09: (4 752 + 109 164) x 113,3 + (67 108 + 11 947) x 56,65 = 17 385 149 EUR.

Betaling 60 % i marts 2009 => 10,4 mio. EUR på budgettet for 2009

Betaling 40 % i november 2009 => 6,9 mio. EUR på budgettet for 2009 .

[1] Rådets forordning (EF) nr. 318/2006 om den fælles markedsordning for sukker, Rådets forordning (EF) nr. 319/2006 om ændring af forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og Rådets forordning (EF) nr. 320/2006 af 20. februar 2006 om en midlertidig ordning for omstrukturering af sukkerindustrien i Fællesskabet og om ændring af forordning (EF) nr. 1290/2005 om finansiering af den fælles landbrugspolitik.

[2] EUT C .... af ....., s. ...

[3] EFT L 270 af 21.10.2003, s. 1. Senest ændret ved forordning (EF) nr. 1405/2006 (EFT L 265 af 26.9.2006, s. 1).

[4] EUT L 91 af 30.3.2004, s. 1.

[5] EUT L 58 af 28.2.2006, s. 32.

[6] EUT L 58 af 28.2.2006, s. 1.

[7] EUT L 58 af 28.2.2006, s. 42.